Kampen om Algerie

Kampen om Algerie (italiensk: La battaglia di Algeri, arabisk: معركة الجزائر) er et italiensk-algirsk krigsdrama fra 1966 regissert av Gillo Pontecorvo. Filmen omhandler Algeries selvstendighetskamp fra det franske overherredømmet på 1950- og 1960-årene.

Filmen er blitt utnevnt til historiens beste politiske film. Med en grovkornet journalfilm-estetikk portretterer regissøren krigen på en skremmende autentisk måte. Filmen ble bannlyst i Frankrike og ble ikke satt opp på kino før 1971.

Filmen ble tildelt Gulløven ved Filmfestivalen i Venezia. Den ble nominert til tre Oscar, blant annet for beste fremmedspråklige film.

Den har fått så mye som 99 % på Rotten Tomatoes. Den amerikanske kritikeren Roger Ebert gav den toppscore og oppførte den senere på sin eksklusive liste over "Great Movies".

Den britiske forfatteren og historikeren Antony Beevor anser den som den nest beste krigsfilm han har sett, kun Jungelpatrulje 317 gir han en høyere vurdering.

Skuespillere 
 Brahim Hadjadj som Ali La Pointe
 Jean Martin som oberst Mathieu
 Yacef Saadi som Djafar
 Samia Kerbash som Fathia
 Ugo Paletti som en kaptein
 Fusia El Kader som Halima
 Mohamed Ben Kassen som Petit Omar
 Franco Moruzzi som Mahmoud
 Tommaso Neri som en kaptein

Referanser

Eksterne lenker 
 

Italienske dramafilmer
Sort-hvitt-filmer
Filmer fra 1966
Gulløven-vinnere
Italienske krigsfilmer
Algeriske filmer
Krigsfilmer
Filmer satt i kolonitiden